CELEX: 62007CA0094
Language: fi
Date: 2008-07-17 00:00:00
Title: Asia C-94/07: Yhteisöjen tuomioistuimen tuomio (viides jaosto) 17.7.2008 (Arbeitsgericht Bonnin (Saksa) esittämä ennakkoratkaisupyyntö) — Andrea Raccanelli v. Max-Planck-Gesellschaft zur Förderung der Wissenschaften eV (EY 39 artikla — Työntekijän käsite — Yleishyödyllinen kansalaisjärjestö — Stipendi väitöskirjan tekoa varten — Työsopimus — Edellytykset)

30.8.2008   
            
            
               FI
            
            
               Euroopan unionin virallinen lehti
            
            
               C 223/12
            
         Yhteisöjen tuomioistuimen tuomio (viides jaosto) 17.7.2008 (Arbeitsgericht Bonnin (Saksa) esittämä ennakkoratkaisupyyntö) — Andrea Raccanelli v. Max-Planck-Gesellschaft zur Förderung der Wissenschaften eV
   (Asia C-94/07) (1)
   
   (EY 39 artikla - Työntekijän käsite - Yleishyödyllinen kansalaisjärjestö - Stipendi väitöskirjan tekoa varten - Työsopimus - Edellytykset)
   (2008/C 223/19)
   Oikeudenkäyntikieli: saksa
   Ennakkoratkaisua pyytänyt tuomioistuin
   Arbeitsgericht Bonn
   Pääasian asianosaiset
   
      Kantaja: Andrea Raccanelli
   
      Vastaaja: Max-Planck-Gesellschaft zur Förderung der Wissenschaften eV
   Oikeudenkäynnin kohde
   Ennakkoratkaisupyyntö — Arbeitsgericht Bonn — Työntekijöiden vapaasta liikkuvuudesta yhteisön alueella 15.10.1968 annetun neuvoston asetuksen (ETY) N:o 1612/68 (EYVL L 257, s. 2) 7 artiklan tulkinta — Väitöskirjaa tekevän henkilön ominaisuus työntekijänä, jonka toiseen jäsenvaltioon sijoittautunut yksityisoikeudellisen yhdistyksen muodossa perustettu sellainen yleishyödyllinen yhdistys on ottanut palvelukseen, joka tarjoaa suurimmalle osalle kotimaisista väitöskirjaa tekevistä henkilöistä mahdollisuuden työsopimuksen tekemiseen — Vaatimus, jonka mukaan väitöskirjaa tekeville henkilöille, jotka ovat toisen jäsenvaltion kansalaisia, on annettava mahdollisuus valita stipendin ja työsopimuksen välillä — Työntekijän käsite
   Tuomiolauselma
   
               1)
            
            
               Pääasian kantajan kaltaisessa tilanteessa olevaa tutkijaa, toisin sanoen Max-Planck-Geschellschaft zur Förderung der Wissenschaften eV:n kanssa tehdyn stipendisopimuksen turvin väitöskirjaa valmistelevaa henkilöä, on pidettävä EY 39 artiklassa tarkoitettuna työntekijänä vain, jos hän harjoittaa toimintaansa tietyn ajan tähän yhdistykseen kuuluvan tutkimuslaitoksen ohjauksessa ja jos hän saa korvausta vastikkeeksi tästä toiminnasta. Kansallisen tuomioistuimen tehtävänä on tutkia tarvittavat tosiseikat sen arvioimiseksi, onko tilanne tällainen sen käsiteltävänä olevassa asiassa.
            
         
               2)
            
            
               Max-Planck-Gesellschaft zur Förderung der Wissenschaften eV:n kaltaisen yksityisoikeudellisen yhdistyksen on noudatettava syrjintäkiellon periaatetta EY 39 artiklassa tarkoitettuihin työntekijöihin nähden. Kansallisen tuomioistuimen on tutkittava, onko pääasian kaltaisissa olosuhteissa kotimaisia ja ulkomaalaisia väitöskirjaa tekeviä henkilöitä kohdeltu epäyhdenvertaisesti.
            
         
               3)
            
            
               Siinä tapauksessa, että pääasian kantaja voi perustellusti vedota vahinkoon, jonka hän on kärsinyt sen syrjinnän vuoksi, jonka kohteeksi hän on joutunut, kansallisen tuomioistuimen tehtävänä on sopimussuhteen ulkopuolista vastuuta koskevan sovellettavan kansallisen lainsäädännön valossa arvioida, minkälaatuista korvausta hänellä on oikeus vaatia.
            
         
      (1)  EUVL C 117, 26.5.2007.